Document ID: 32005R0377

ΚΑΝΟΝΙΣΜΌΣ (ΕΚ) αριθ. 377/2005 ΤΗΣ ΕΠΙΤΡΟΠΉΣ
της 4ης Μαρτίου 2005
για κατάργηση του κανονισμού (ΕΚ) αριθ. 72/2005 για αναστολή προτιμησιακού δασμού και επαναφορά του δασμού του κοινού δασμολογίου κατά την εισαγωγή μονανθών γαρύφαλλων (standard) καταγωγής Δυτικής Όχθης και της Λωρίδας της Γάζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4088/87 του Συμβουλίου, της 21ης Δεκεμβρίου 1987, για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ, Ιορδανίας και Μαρόκου καθώς Δυτικής Όχθης και Λωρίδας της Γάζας (1), και ιδίως το άρθρο 5 παράγραφος 2 στοιχείο β),
Εκτιμώντας τα ακόλουθα:
(1)
Μετά από την απόφαση 2005/4/ΕΚ του Συμβουλίου, της 22ας Δεκεμβρίου 2004, για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Κοινότητας και της Οργάνωσης για την Απελευθέρωση της Παλαιστίνης (ΟΑΠ), εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, σχετικά με αμοιβαία μέτρα ελευθέρωσης και με την αντικατάσταση των πρωτοκόλλων αριθ. 1 και 2 της ενδιάμεσης συμφωνίας της ΕΚ - Παλαιστινιακής Αρχής (2), δεν είναι πλέον αναγκαίο, από την 1η Ιανουαρίου 2005, να καθορίζονται ελάχιστες τιμές εισόδου για τα τριαντάφυλλα και τα γαρύφαλλα που εισάγονται από τη Δυτική Όχθη και τη Λωρίδα της Γάζας, δεδομένου ότι όλες οι εισαγωγές εντός των ορίων της δασμολογικής ποσόστωσης γίνονται υπό το καθεστώς των προτιμησιακών δασμών.
(2)
Ωστόσο, οι τιμές αυτές έχουν υπολογιστεί και οι υπολογισμοί οδήγησαν στην έγκριση του κανονισμού (ΕΚ) αριθ. 72/2005 της Επιτροπής (3).
(3)
Κατά συνέπεια πρέπει να επαναφερθούν οι προτιμησιακοί δασμοί όπως καθορίστηκαν από τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (4).
(4)
Πρέπει συνεπώς να καταργηθεί ο κανονισμός (ΕΚ) αριθ. 72/2005, με ισχύ την ημερομηνία ενάρξεως ισχύος του παρόντος κανονισμού, δεδομένου ότι η ανάκτηση των δασμών που εισπράχθηκαν δυνάμει του εν λόγω κανονισμού μπορεί να πραγματοποιηθεί σύμφωνα με τις διατάξεις του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (5) και του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (6).
(5)
Στο διάστημα που μεσολαβεί των συνεδριάσεων της επιτροπής διαχείρισης των ζωντανών φυτών και των προϊόντων της ανθοκομίας, η Επιτροπή πρέπει να λάβει τα μέτρα αυτά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 72/2005 καταργείται με ισχύ από τις 18 Ιανουαρίου 2005.
Άρθρο 2
Ο παρών κανονισμός αρχίζει να ισχύει στις 5 Μαρτίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 2005.

Labels: 3
15
18
6